laion/Wikipedia-Exotic huggingface dataset:
סדרת לוקאס

במתמטיקה, סדרת לוקאס (על שם המתמטיקאי הצרפתי אדואר לוקאס) היא סדרה של מספרים שלמים שאיבריה מקיימים נוסחת נסיגה מהצורה a n + 2 = P ⋅ a n + 1 − Q ⋅ a n {\displaystyle a_{n+2}=P\cdot a_{n+1}-Q\cdot a_{n}} , כאשר P , Q {\displaystyle P,Q} קבועים. דוגמאות מוכרות לסדרות לוקאס הן סדרת פיבונאצ'י, מספרי מרסן, מספרי לוקאס וסדרת פל. לדוגמה: 1 , 3 , 4 , 7 , 11 , 18 , 29 , … {\displaystyle 1,3,4,7,11,18,29,\ldots } לאחר בחירת הקבועים P , Q {\displaystyle P,Q} , סדרת לוקאס מוגדרת באמצעות נוסחת הנסיגה L n = P L n − 1 − Q L n − 2 {\displaystyle L_{n}=PL_{n-1}-QL_{n-2}} , ותנאי ההתחלה הקובעים את L 0 , L 1 {\displaystyle L_{0},L_{1}} . בפרט: סדרת לוקאס עם U 0 ( P , Q ) = 0 , U 1 ( P , Q ) = 1 , U n = P U n − 1 ( P , Q ) − Q U n − 2 ( P , Q ) {\displaystyle U_{0}(P,Q)=0,U_{1}(P,Q)=1,\quad U_{n}=PU_{n-1}(P,Q)-QU_{n-2}(P,Q)} נקראת סדרת לוקאס מהסוג הראשון. סדרת לוקאס עם V 0 ( P , Q ) = 2 , V 1 ( P , Q ) = P , V n = P V n − 1 ( P , Q ) − Q V n − 2 ( P , Q ) {\displaystyle V_{0}(P,Q)=2,V_{1}(P,Q)=P,\quad V_{n}=PV_{n-1}(P,Q)-QV_{n-2}(P,Q)} נקראת סדרת לוקאס מהסוג השני. למשל: U n ( 1 , − 1 ) {\displaystyle U_{n}(1,-1)} היא סדרת פיבונאצ'י. V n ( 1 , − 1 ) {\displaystyle V_{n}(1,-1)} הם מספרי לוקאס. U n ( 2 , − 1 ) {\displaystyle U_{n}(2,-1)} היא סדרת פל. V n ( 2 , − 1 ) {\displaystyle V_{n}(2,-1)} היא סדרת פל-לוקאס. U n ( 3 , 2 ) {\displaystyle U_{n}(3,2)} הם מספרי מרסן. U n ( 6 , 8 ) = 2 n − 1 ( 2 n − 1 ) {\displaystyle U_{n}(6,8)=2^{n-1}(2^{n}-1)} היא סדרה בה נמצאים כל המספרים המשוכללים הזוגיים. את נוסחת הנסיגה של סדרת לוקאס אפשר לכתוב בעזרת מטריצות: [ L n L n − 1 ] = [ P Q 1 0 ] [ L n − 1 L n − 2 ] {\displaystyle {\begin{bmatrix}L_{n}\\L_{n-1}\end{bmatrix}}={\begin{bmatrix}P&Q\\1&0\end{bmatrix}}{\begin{bmatrix}L_{n-1}\\L_{n-2}\end{bmatrix}}} לכסון המטריצה מאפשר להגיע במהירות לנוסחה מפורשת של האיבר הכללי, התלויה בערכי ההתחלה. המשוואה האופיינית של סדרת לוקאס היא x 2 − P x + Q = 0 {\displaystyle x^{2}-Px+Q=0} . נסמן את הדיסקרימיננטה D = P 2 − 4 Q {\displaystyle D=P^{2}-4Q} , לפי נוסחת השורשים פתרון המשוואה הוא: a = P + D 2 , b = P − D 2 {\displaystyle a={\frac {P+{\sqrt {D}}}{2}},\quad b={\frac {P-{\sqrt {D}}}{2}}} ולכן אם שני השורשים שונים אזי U n = a n − b n a − b = a n − b n D V n = a n + b n {\displaystyle {\begin{aligned}U_{n}&={\frac {a^{n}-b^{n}}{a-b}}={\frac {a^{n}-b^{n}}{\sqrt {D}}}\\V_{n}&=a^{n}+b^{n}\end{aligned}}} ואם שני השורשים זהים אזי U n = n S n − 1 , V n = 2 S n {\displaystyle U_{n}=nS^{n-1},V_{n}=2S^{n}} כאשר מתקיים S = Q = P 2 {\displaystyle S={\sqrt {Q}}={\frac {P}{2}}} . סדרות לוקאס משני הסוגים עם אותם פרמטרים קשורות ביניהן בכמה זהויות בסיסיות. להלן טבלת זהויות עם המקרה הפרטי של סדרת פיבונאצ'י ומספרי לוקאס כדוגמה. F n = U n ( 1 , − 1 ) , L n = V n ( 1 , − 1 ) {\displaystyle F_{n}=U_{n}(1,-1),L_{n}=V_{n}(1,-1)} סדרת לוקאס, באתר MathWorld (באנגלית)
דינמו מינסק (הוקי קרח)

דינמו מינסק (בבלארוסית: ХК «Дынама» Мінск) הוא מועדון הוקי קרח בלארוסי מהעיר מינסק, המתמודד בליגת ההוקי הקונטיננטלית משנת 2008. הקבוצה הוקמה בשנת 1976 על בסיס קבוצת הוקי קרח אחרת שהייתה קיימת בעיר מינסק. בשנת 1980 הקבוצה נכנסה לליגה העליונה של ברית המועצות. לאחר עונה אחת היא ירדה ליגה וחזרה לליגה עליונה רק בשנת 1988. בעונת 1989/1990 היא התמודדה בין 10 קבוצות החזקות בליגה. עם התפרקות ברית המועצות הקבוצה לא שרדה ועברה לידיים פרטיות תוך שינוי שמה. בשנת 2003 סוכם לחדש את הקבוצה בחסות משרדי הביטחון והפנים של בלארוס. הקבוצה זכתה באליפות בלארוס פעם אחת ויחידה (בעונת 2006/2007), עונה אחת לאחר שסיימה כסגנית האלופה. בשנת 2008 עברה הקבוצה לליגת ההוקי הקונטיננטלית. בעונת 2010/2011 העפילה לשמינית גמר פלייאוף הליגה. בספטמבר 2011 הייתה אמורה לשחק את משחק הפתיחה שלה בליגה מול לוקומוטיב ירוסלבל, אלא שמרבית שחקני הקבוצה ומאמנה נספו בהתרסקות מטוס ומשחק הפתיחה שלה נדחה. הישגי השיא שלה בליגת KHL הם העפלתה לרבע גמר גביע גגארין. בעונות 2015/2016 ו-2017/72018 נכשלה בהעפלה לשלבי הפלייאוף. אליפות בלארוס (1): 2007 סגנות: 2006 גביע בלארוס (2): 2005, 2006 גביע שפנגלר (1): 2009 אלכסנדר אנדרייבסקי - שחקן לשעבר של נבחרת ברית המועצות בהוקי קרח, שיחק בנבחרת בלארוס כ-10 שנים אנדריי קובליוב - שחקן לשעבר של נבחרת ברית המועצות בהוקי קרח, שיחק בנבחרת בלארוס כ-10 שנים אולג אנטוננקו - משחק בנבחרת בלארוס מאז 1993, שיחק ב-3 אולימפיאדות מדיה וקבצים בנושא דינמו מינסק בוויקישיתוף אתר האינטרנט הרשמי של דינמו מינסק (ברוסית ובאנגלית) דינמו מינסק, ברשת החברתית פייסבוק דינמו מינסק, ברשת החברתית אקס (טוויטר) דינמו מינסק, ברשת החברתית אינסטגרם ערך זה הוא קצרמר בנושא הוקי קרח ובנושא ספורט ברוסיה. אתם מוזמנים לתרום לוויקיפדיה ולהרחיב אותו.
אבא'לה בוא ללונה פארק

אַבָּא'לֶה בּוֹא לַלּוּנָה פַּארְק או אם אותי תיקח ללונה פארק הוא שיר ילדים ישראלי ידוע משנות ה-50 של המאה ה-20 שכתבו והלחינו יוסף כנען והזמר ישראל יצחקי. מילות השיר מתארות הפצרת ילד באביו לקחתו ללונה פארק – לנדנדה, לגלגל הענק ולרכיבה על הסוס הלבן, כנראה על גבי קרוסלה. יצחקי וכנען כתבו את השיר בשנת 1952, לרגל פתיחת "לונה פארק ביפו" שהוקם בשדרות ירושלים. שלמה גרוניך ביסס על השיר קטע רוק מתקדם שכתב בשם "לונה פארק" ונכלל באלבומו "צמר גפן מתוק" משנת 1982. שירו של גרוניך החל בצלילים של תיבת נגינה (לכאורה) של השיר המקורי, שמאטה בזיוף ונעצרת ומתחלפת בגיטרה חשמלית שפותחת את השיר המקורי של גרוניך. מידע על היצירה "אבא'לה בוא ללונה פארק" באתר מיוזיק בריינז "אבא'לה בוא ללונה פארק" באתר בית לזמר העברי מילות השיר "אבא'לה בוא ללונה פארק" באתר שירונט דויד פרץ, בוא ללונה פארק/ ניתוח השיר 'אבלה בוא ללונה פארק', באתר "תרבות•il" "אבא'לה בוא ללונה פארק" - ישראל יצחקי (3:00 דקות), באתר יוטיוב "אבאל'ה בוא ללונה פארק" - האזנה להקלטת רדיו משנות ה-50 בביצוע ישראל יצחקי, באתר הספרייה הלאומית "אבאל'ה בוא ללונה פארק" - מילות השיר והאזנה לו, באתר זמרשת "אבאל'ה בוא ללונה פארק" בתרגום לאנגלית, באתר Hebrew Songs תמר טוכלר, אבאל'ה בוא ללונה פארק. ביפו, באתר המועצה לשימור אתרי מורשת בישראל
הינדנבורג

האם התכוונתם ל... פאול פון הינדנבורג – איש צבא ומדינאי גרמני, נשיאה האחרון של רפובליקת ויימאר הינדנבורג (ספינת אוויר) – ספינת אוויר שנקראה על שמו של פון הינדנבורג ההינדנבורג (סרט) – סרט אמריקאי המבוסס על אסון ספינת האוויר אסון הינדנבורג
You Are Not Alone

You Are Not Alone (בעברית: את/ה לא לבד) הוא הסינגל השני מתוך אלבום האולפן התשיעי HIStory, של הזמר והיוצר מייקל ג'קסון, אשר יצא ב-15 באוגוסט 1995. השיר הצליח משמעותית וזכה לביקורות חיוביות. הוא מחזיק בשיא גינס, כסינגל הראשון שנכנס הישר למקום הראשון בבילבורד האמריקאי בשבוע הראשון ליציאת השיר. השיר היה מועמד לפרס הגראמי. בווידאו קליפ לשיר השתתפו ג'קסון ואשתו דאז, ליסה מארי פרסלי. הקטעים בהם ג'קסון שר על בימה של אולם מופעים ללא קהל צולמו בתיאטרון פנטג'ס בהוליווד. השיר הוא בלדת רית'ם אנד בלוז ומדבר על אהבה ובדידות. השיר נכתב והולחן על ידי אר. קלי. הוא כתב את השיר בעקבות זמנים קשיים בחייו ולאחר שאיבד חברים קרובים. ג'קסון שמע את השיר והחליט להקליטו והשתתף ביחד עם קלי, בהפקתו. בית משפט בלגי קבע בשנת 2007, כי אר. קלי השתמש בלחן השיר "If We Can Start All Over" להלחנת "You Are Not Alone". בית המשפט העביר את הזכויות לשיר מג'קסון למלחינים הבלגים. פסק הדין הוכר רק בבלגיה והשמעת השיר נאסרה במדינה. השיר מכר 120 אלף עותקים בשבוע הראשון ליציאתו והוא מחזיק בשיא גינס כסינגל הראשון אי פעם הנכנס הישר למקום הראשון במצעד הבילבורד האמריקאי. בכך שבר את השיא הקודם שהיה שייך לסינגל הקודם של ג'קסון, Scream, שנכנס הישר למקום החמישי בבילבורד. לאחר מותו של ג'קסון ב-2009, חזר השיר למצעדי העולם. מקור: מידע על היצירה "You Are Not Alone" באתר מיוזיק בריינז מידע על הסינגל "You Are Not Alone" באתר מיוזיק בריינז סרטון השיר "You Are Not Alone" באתר יוטיוב מידע על You Are Not Alone, באתר הבילבורד האמריקאי מידע על You Are Not Alone , במצעד הבריטי הרשמי מידע על You Are Not Alone, באתר המצעד האוסטרי, ארכיון מידע על You Are Not Alone, באתר המצעד האיטלקי, ארכיון מידע על You Are Not Alone, באתר המצעד הנורווגי מידע על You Are Not Alone, באתר המצעד של ניו זילנד מידע על You Are Not Alone, באתר המצעד הספרדי מידע על You Are Not Alone, באתר המצעד הפיני מידע על You Are Not Alone, באתר המצעד הצרפתי, ארכיון מידע על You Are Not Alone, באתר המצעד השוודי מידע על You Are Not Alone, באתר מצעד דנמרק מידע על You Are Not Alone, באתר המצעד של ניו זילנד מידע על You Are Not Alone, באתר המצעד השוודי זוכי פרסי גראמי ה-38 - 1996
בת-שבע רובינשטיין

בת-שבע רובינשטיין (נולדה ב-29 באפריל 1943) היא מבכירי המורים לפיתוח שמיעה והרמוניה בישראל ובעולם. בת שבע רובינשטיין נולדה בירושלים בשנת 1943. בתם של יהודה רובינשטיין ולאה לבית פיינסוד. התגוררה בילדותה בשכונת תל ארזה שבירושלים. אחיה של רובינשטיין הוא אריאל רובינשטיין. רובינשטיין למדה אצל יצחק סדאי. בשנת 1989 קיבלה תואר דוקטור מאוניברסיטת ניו יורק בנושא "A model for developing advanced level aural cognition focused on the melodic elements in selected twentieth century". רובינשטיין מרצה למקצועות השמיעה וההרמוניה בבית הספר למוזיקה ע"ש בוכמן-מהטה באוניברסיטת תל אביב, וכיהנה גם כראש המגמה לקומפוזיציה ולניצוח. בעבר לימדה בתיכון הישראלי למדעים ולאמנויות, באקדמיה למוסיקה ולמחול בירושלים ובחוג למוזיקולוגיה באוניברסיטה העברית. היא מרצה באוניברסיטת ניו-יורק ובמוסדות אחרים בעולם. רובינשטיין פיתחה שיטת לימוד לפיתוח שמיעה אשר מבוססת על שמיעת אקורדים כצבעים; זאת בניגוד לשיטה המסורתית המפרקת אקורדים למרווחים. שיטה זו נתמכת גם במחקרים אקדמיים. תלמידיה כוללים מלחינים ומבצעים רבים: המנצחים אשר פיש, רום שמיר, דן אטינגר וקרין בן-יוסף, הפסנתרנים בוריס גילטבורג, אלון גולדשטיין, סוני רובינסקי וסלים עבוד-אשקר והמלחינים אביה קופלמן, איתי רוזנבאום ואסנת נצר. בשנים האחרונות מתגוררת בתל אביב. "Auditory imagery from musical notation in expert musicians", Perception & Psychophysics, 2003 "A Mental Representation of Music Notation: Notational Audiation", Journal of Experimental Psychology, 2008 בת-שבע רובינשטיין, המפתח לשמיעה מצוינת (אורכב 18.10.2014 בארכיון Wayback Machine), מגזין אופוס, 16 באוקטובר 2014 עמוד במגזין אופוס (אורכב 29.10.2014 בארכיון Wayback Machine) עצומה של תלמידים ובוגרים בחוג למוזיקולוגיה באוניברסיטה העברית 7 ביולי 2008
רבן

האם התכוונתם ל... רבן – תוארו של נשיא הסנהדרין בתקופת התלמוד תינוקות של בית רבן – כינוי לילדים הלומדים תורה אצל מלמדים אישים: אבנר רבן – ארכאולוג ימי דפנה רבן – חוקרת ומרצה בתחום המידע והידע באוניברסיטת חיפה זאב רבן – צייר, גרפיקאי ומעצב תעשייתי חווקה פולמן רבן – ממייסדות קיבוץ לוחמי הגטאות ומרצה ומדריכה בבית לוחמי הגטאות עדי רבן – קריינית חדשות בקול ישראל שוש רבן – חברת הוועד המייעץ של תנועת הביטחוניסטים רב רובן
בינטורונג

בִּינְטוּרוֹנְג (שם מדעי: Arctictis binturong) הוא יונק שוכן עצים ממשפחת הגחניים. באנגלית הוא מכונה Bear-Cat ("חתול-דוב") למרות שהוא אינו חתול ואינו דוב. הבינטורונג בעל פרווה חומה-שחורה ומשקל של עד 20 ק"ג. אורכו כולל זנבו נע בין 120 ועד 180 ס"מ, כאשר זנבו באורך של 65 עד 90 ס"מ. זנבו משמש כזרוע נוספת המסייעת במעבר בין הענפים וכן משמש כמעצור כאשר הבינטורונג יורד מהעץ וראשו כלפי מטה. בזמן מנוחה על ענפי העצים הוא נח על בטנו כאשר רגליו שמוטות מצידי הענף אך אוחז אחיזה חזקה מאוד עם הזנב. טפריו משמשים אותו בטיפוס על עצים ובהליכה יציבה על אזורים גסים ומחוספסים. כריות רגליו עוזרות לו בריצתו על העצים, אך על הקרקע הוא נע חשוף רגל בדומה לדב. הבינטורונג אוכל מזון מהחי, כמו ביצים וחרקים, ופירות, כגון אננס, קיווי וענבים. הבינטורונג מצוי בצמרות העצים ביערות הגשם של בנגלדש, הפיליפינים, בהוטן, מיאנמר, מלזיה, תאילנד, סין, הודו, נפאל ווייטנאם וגם בסומטרה ובורנאו. מדיה וקבצים בנושא בינטורונג בוויקישיתוף בינטורונג, באתר אנציקלופדיה בריטניקה (באנגלית) בינטורונג, באתר ITIS (באנגלית) בינטורונג, באתר NCBI (באנגלית) בינטורונג, באתר Animal Diversity Web (באנגלית) בינטורונג, באתר האנציקלופדיה של החיים (באנגלית) בינטורונג, באתר GBIF (באנגלית) בינטורונג באתר הרשימה האדומה של IUCN
פלאסיו ויסטלגרה

פלאסיו וסיטלגרה (בספרדית: Palacio de Vistalegre) הוא אולם ספורט רב תכליתי השוכן בעיר מדריד שבספרד. האולם נפתח מחדש בשנת 2000. לרוב, משמש למשחקי כדורסל ותכולתו בהם עומדת על 15,000 מקומות ישיבה. בנוסף משמש האולם את קבוצת הכדוריד אתלטיקו מדריד, וגם למלחמות שוורים ומופעי מוזיקה. בשנים 2004-2010 היה למגרשה הביתי של קבוצת הכדורסל ריאל מדריד במשחקיה בליגת ה-ACB וביורוליג. הקרקע עליה נבנה האולם שימשה לזירה של מלחמות שוורים, אשר נבנתה ב-1908 ונקראה Plaza de Toros de Carabanchel. ב-1980 נסגרה הזירה והיא עמדה שוממת עד להריסתה ב-1996. בשנת 2000 נפתח הפלאסיו ויסטלגרה, וכיום פרט למלחמות השוורים, מארח האולם משחקי כדורסל ומופעי מוזיקה. תכולתו נעה בין 14,000-15,000 מקומות ישיבה, בהתאם לסוג האירוע. מדיה וקבצים בנושא פלאסיו ויסטלגרה בוויקישיתוף אתר האינטרנט הרשמי של פלאסיו ויסטלגרה World Stadiums
שלי לונג

שלי לי לונג (באנגלית: Shelley Lee Long; נולדה ב-23 באוגוסט 1949) היא שחקנית אמריקאית, זוכת שני פרסי גלובוס הזהב ופרס אמי על תפקידה בקומדיית המצבים "חופשי על הבר". לונג נולדה בעיר פורט ויין שבאינדיאנה לזוג מורים אייבדין ולילאנד לונג. כתלמידה בתיכון הצטיינה בנאומים ואף השתתפה בתחרויות ארציות. למדה דרמה באוניברסיטת נורת'ווסטרן אך לא סיימה, לאחר שעזבה באמצע הלימודים כדי להפוך לשחקנית ודוגמנית. התפרסמה כשחקנית קולנוע לראשונה בתחילת שנות ה-80 בקומדיות "משמרת לילה" של רון הווארד בתפקיד בלינדה, שכנתו הפרוצה של משקיע וול סטריט צ'אק לאמלי (הנרי וינקלר) והסלפסטיק "איש המערות" לצידם של רינגו סטאר ודניס קווייד. ב-1984 הייתה לונג מועמדת לפרס גלובוס הזהב לשחקנית הטובה ביות בתפקיד קומי/ מוזיקלי על הופעתה בדרמה הקומית "גירושין נוסח הוליווד" בתור לוסי ברודסקי אמה של קייסי (דרו ברימור) המתגרשת מהעלה אלברט (ראיין אוניל). לאחר מכן שיחקה לצידו של טום הנקס בקומדיה בהפקת סטיבן ספילברג "זהירות הבית מתפרק" ולצד בט מידלר בקומדיה "נוכל, האוהבת והמאהבת". לונג שיחקה את אם משפחת בריידי קרול בקומדיות "חבורת בריידי" ו"משפחת בריידי חוזרת". ב-2002 השתתפה בקומדיה של רוברט אלטמן "הנשים של ד"ר טי" בתור קרולין, המזכירה של הגניקולוג העשיר ד"ר סאליבן טרוויס (ריצ'רד גיר). ערך מורחב – חופשי על הבר לונג התפרסמה בקנה מידה עולמי בזכות קומדיית המצבים המצליחה "חופשי על הבר", שנמשכה 11 שנים. בסדרה הופיעה לונג בתפקיד דיאן צ'יימברס, המלצרית המתנשאת של הבר "צ'ירס", זכתה בשני פרסי גלובוס הזהב ובפרס אמי. לונג עזבה את הסדרה בסוף העונה החמישית ואת מקומה תפסה קירסטי אלי. שיחקה בתפקיד דיאן צ'יימברס גם בארבעה פרקים בקומדיית המצבים "פרייז'ר". ללונג בת אחת, השחקנית ג'וליאנה טייסון מנישואיה השניים לברוס טייסון, ממנו התגרשה לאחר 23 שנות נישואין. כתוצאה מדיכאון ניסתה לונג להתאבד לאחר שנטלה מנת יתר של משככי כאבים. מעגל קטן של חברים (1980) איש המערות (1981) משמרת לילה (1982) לאבד את הבתולים בטיחואנה (1983) גירושין נוסח הוליווד (1984) זהירות הבית מתפרק (1986) נוכל, האוהבת והמאהבת (1987) שלום שוב (1987) כנופיית בברלי-הילס (1989) אל תגיד לה שזה אני (1990) נכסים קפואים (1992) חבורת בריידי (1995) משפחת בריידי חוזרת (1996) לולו על הגשר (1998) הרפתקאות אלמו בזעפניה (1999) הנשים של ד"ר טי (2000) איש הפיצה (2011) Best Man Down‏ (2012) פרחים שונים (2017) The Cleaner‏ (2021) עיר שנייה (1976–1977) חופשי על הבר (1982–1993) Disney's Freaky Friday‏ (1995) - סרט טלוויזיה של ABC פרייז'ר (1994–2001) בוסטון קומון (1996) קלי קלי (1998) משפחה מודרנית (2009-2019) מדיה וקבצים בנושא שלי לונג בוויקישיתוף שלי לונג, במסד הנתונים הקולנועיים IMDb (באנגלית) שלי לונג, באתר AllMovie (באנגלית) שלי לונג, במסד הנתונים הקולנועיים KinoPoisk (ברוסית) שלי לונג, באתר Discogs (באנגלית) Actress Shelley Long Attempts Suicide (באנגלית)
דה באזר

דה באזר הוא קבוצת פייסבוק ישראלית העוסקת בספורט. דה באזר הוקם כאתר אינטרנט באוגוסט 2010, ביוזמתם של עיתונאי הספורט רונן דורפן ואיתן בקרמן, תחת הכותרת "דה באזר בית תוכן לספורט". האתר הורכב כבלוגייה, אוסף של בלוגים שונים הנכתבים על ידי עיתונאי ספורט ממגוון תחומים, אשר חלקם נחשבים לאזוטריים בתרבות הספורט הישראלית (מרוצי מכוניות, פוטבול אמריקאי, הוקי קרח ונוספים). בין הכותבים הבולטים באתר: רונן דורפן, זאב אברהמי, גיל שלי, אריאל גרייזס, בני תבורי, טל בן יהודה, גור אילני ואיציק אלפסי. בעבר כתב בו גם מנחם לס. באתר פורסמו גם קטעי אורח נבחרים של גולשים כחלק ממערך הבלוגייה, תחת הכותרת "buzz". כחלק מרעיון הבמה השיתופית של עורכי האתר, עודדה תרבות דיון באמצעות טוקבקים. דיונים אלו, המורכבים מתגובות הגולשים והכותבים הקבועים באתר, מתפתחים לעיתים קרובות באופן מתמשך ומהווים מקור עניין שווה, ולעיתים אף מוגבר, מזה של הטקסט עצמו. לשם כך התגובות לא מופיעות כאסופת טוקבקים אקראית, אלא כשרשורי הודעות, מהם נהיר יותר מי הגיב למי ובאיזה דיון. האתר נבחר בגיליון "הכי טובים שיש" של המגזין Time Out תל אביב בתור "אתר הספורט הטוב ביותר", וקיבל המלצה במוסף "ממון" של ידיעות אחרונות בדצמבר 2010. בעקבות התשבחות, הפך דהבאזר לספק תוכן עבור אתר החדשות נענע 10, וגוף השידורים צ'רלטון. במאי 2012 החל שיתוף פעולה ותכנים בין האתר לבין ערוץ הספורט. החל מחודש מרץ 2013 נתמנה בני תבורי לעורך ראשי של האתר ומנהלו. בחודש נובמבר 2013 הסתיים שיתוף הפעולה של דה באזר עם ערוץ הספורט והוא שב לתפקד כאתר עצמאי והתקיים על תרומות מגולשים. בספטמבר 2019 הפסיק דה באזר לפעול כאתר אינטרנט והוחלט שכל הפוסטים יפורסמו במדיה החברתית, בעיקר בפייסבוק, זאת כדי להגדיל את החשיפה של הפוסטים. ניצן חורש נתמנה לעורך ומנהל דה באזר במתכונתו החדשה. אתר האינטרנט של דה באזר מוסיף להתקיים כארכיון דיגיטלי. אתר האינטרנט הרשמי של דה באזר דה באזר, ברשת החברתית פייסבוק רועי גולדנברג, ‏בלוגי הספורט של "דה באזר" ישולבו באתר ערוץ הספורט, באתר גלובס, 29 במאי 2012 רונן דורפן, עוברים דירה - הישארו עימנו!, באתר דה באזר, ‏22 בספטמבר, 2019
פלאו סן ז'ורדי

הפלאו סן ז'ורדי (בקטלאנית: Palau Sant Jordi) הוא אולם ספורט רב תכליתי השוכן בעיר ברצלונה, שבספרד. האולם הוקם ב-1990 כחלק מהמתחם האולימפי על גבעת מונז'ואיק שבדרום העיר, והיה לאחד המבנים המרכזיים שנטלו חלק באירוח משחקי אולימפיאדת 1992 שנערכה בעיר ברצלונה, כשמשחקי ההתעמלות, הכדורעף והכדוריד התקיימו בו. כיום, הוא משמש עבור אירועי ספורט, תרבות ומוזיקה שונים. בשנים 1990-1992 שימש כמגרשה הביתי של קבוצת הכדורסל ברצלונה. פרט למשחקי האולימפיאדה, אירח האולם אירועי הספורט נוספים מהחשובים בעולם. ב-1995 אירח את אליפות העולם באתלטיקה באולמות. בשנים 1998, 2003 ו-2011 התקיימו בו משחקי הפיינל פור של היורוליג. בשנת 2000 אירח את משחקי הגמר של גביע דייוויס, בו ספרד זכתה לראשונה בטורניר כשניצחה את אוסטרליה. ב-2009 הם התקיימו בשנית בפלאו סן ז'ורדי בהם ניצחה את צ'כיה. ב-2003 התקיימו בו משחקי אליפות העולם בשחייה, כשבריכת שחייה הותקנה במיוחד לצורך האירוע. האולם אירח בשנית את אליפות העולם ב-2013. באולם התקיימו חלק ממשחקי אליפות העולם בכדורסל אותה אירחה ספרד ב-2014. בין היתר, נערכו בו שני רבעי גמר ואחד מחצאי הגמר. ספרד סיימה במקום ה-6. אתר האינטרנט הרשמי של פלאו סן ז'ורדי פלאו סן ז'ורדי, ברשת החברתית פייסבוק הדו"ח הרשמי של אולימפיאדת 1992, עמ' 168-76 (אנגלית) Piscina Olímpica de paneles Palau Sant Jordi 2003 Barcelona officially confirmed as host of the 2013 World Aquatics Championships
מחלק משטרה

מחלק משטרה (באנגלית: !Police Squad) היא סדרת טלוויזיה קומית ששודרה לראשונה בשנת 1982. את הסדרה, בכיכובו של לזלי נילסן, יצרו צוקר, אברהמס וצוקר. הסדרה היא פרודיה על ז'אנר מותחני משטרה בלשיים, הכוללת בדיחות על תוכניות טלוויזיה וסרטים רבים, אולם בעיקר על הסדרה "M Squad" בכיכובו של לי מרווין. הסדרה לא זכתה להצלחה ובוטלה לאחר שישה פרקים בלבד, אולם היוותה בסיס לסדרת סרטי "האקדח מת מצחוק". הסדרה נוצרה על ידי שלישיית היוצרים דייוויד צוקר, ג'ים אברהמס וג'רי צוקר, שהפיקה לפי כן יחד את הסרטים "סרט מטוגן" ו"טיסה נעימה". למרות שבחי המבקרים הסדרה בוטלה על ידי רשת ABC לאחר שישה פרקים בלבד. הסדרה זכתה בהמשך למעמד קאלט בעקבות השידורים החוזרים שלה, אשר הוביל בהמשך להחלטה על הפקת סדרת סרטי האקדח מת מצחוק. בדיחות רבות מהתוכנית מוחזרו בהמשך בסרטים. אלן נורת' גילם את קפטן אד הוקן בסדרה. בסרטי האקדח מת מצחוק לעומת זאת התפקיד גולם על ידי ג'ורג' קנדי. פיטר לופוס שיחק את דמותו של השוטר נורדברג (בסרטים, או. ג'יי. סימפסון גילם את נורדברג). אד ויליאמס, אשר גילם את המדען טד אולסון בסדרה, גילם תפקיד זה בהמשך גם בסרטים (ויליאמס ונילסן הם למעשה שני השחקנים היחידים מהסדרה שהופיעו גם בסרטים). רוברט גולה, שהופיע כאחד מהכוכבים האורחים שנהרגו תמיד בראשית הפרקים, השתתף בהמשך בסרטים בתור הנבל קוונטין הבסבורג. ד"ר ג'ויס ברדרס ששיחקה את עצמה בסרט האקדח מת מצחוק שיחקה את עצמה גם בפרק הרביעי בסדרה. "מחלק משטרה", במסד הנתונים הקולנועיים IMDb (באנגלית) "מחלק משטרה", באתר Rotten Tomatoes (באנגלית) "מחלק משטרה", במסד הנתונים הקולנועיים KinoPoisk (ברוסית) "The TVIV". Police Squad!. נבדק ב-3 בינואר 2008. {{cite web}}: (עזרה) The creators stated this in a featurette for The Naked Gun 2½: The Smell of Fear.
פאוסט (סרט, 2011)

פאוסט (Фауст) הוא סרטו של אלכסנדר סוקורוב, זוכה פרס "אריה הזהב" של פסטיבל הסרטים של ונציה. הסרט כולו צולם בגרמנית, חרף היותו סרט רוסי והקרנת הבכורה שלו נערכה במהלך פסטיבל הסרטים של ונציה. הסרט נחשב לסרט החותם של סדרת סרטים בת ארבעה סרטים אודות אישים היסטוריים, מאת סוקורוב. ערכים מורחבים – פאוסט הסרט מבוסס על החלק הראשון של פאוסט מאת גתה. הסרט מוקדש לפאוסט ולעולם שהעניק לו את רעיונותיו. זהו עיבוד עדכני, פילוסופי ואכזרי המתרחש בעולם מלוכלך של תאוות בצע. "פאוסט", במסד הנתונים הקולנועיים IMDb (באנגלית) "פאוסט", באתר נטפליקס "פאוסט", באתר AllMovie (באנגלית) "פאוסט", באתר Rotten Tomatoes (באנגלית) "פאוסט", באתר Box Office Mojo (באנגלית) "פאוסט", באתר Metacritic (באנגלית) "פאוסט", במסד הנתונים הקולנועיים KinoPoisk (ברוסית) אמיר בוגן, פסטיבל ונציה: אריה הזהב ל"פאוסט" של סוקורוב, באתר ynet, 10 בספטמבר 2011
מטרוסקסואל

מטרוסקסואל (באנגלית: Metrosexual) הוא כינוי לגבר עירוני המעודכן על-פי צו האופנה, מודע למראהו ומטפח את גופו. המונח נכנס לשימוש בשנות התשעים של המאה העשרים. המונח "מטרוסקסואל" היה במקורו שילוב היתולי בין המילים "מטרופולין" ו"הטרוסקסואל", ונועד לתאר טיפוס מסוים של גבר סטרייט שאימץ לעצמו התנהגויות שאמורות להיות מזוהות לכאורה לפי הסטיגמות החברתיות עם גברים הומוסקסואלים - בעיקר הקפדה על אופנה ומודעות למראה חיצוני. המונח בנוי בתבנית המקובלת לתיאור נטייה מינית של אדם כפי שנטבעה במאה ה-19 בחלקה על ידי העיתונאי האוסטרו-הונגרי קרל מריה קרטבני, וזאת על אף שבמקרה הנוכחי המושג אינו מתייחס לנטייה מינית. הרעיון העומד בבסיס המושג הוא שנורמות התנהגות כדוגמת רגישות, השקעה בלבוש וטיפוח הגוף והעור, אשר היוו חלק מהסטריאוטיפ ההומוסקסואלי (שנבע מהסטיגמה הנשית) הפכו לנורמות התנהגות מקובלות של גברים ללא קשר לנטייתם המינית. העיתונאי הבריטי מארק סימפסון טבע את המונח בשנת 1994, בכתבה שפרסם ב"אינדפנדנט". המונח צבר תאוצה לאחר כתבה באתר Salon שעסקה בדמותו של הכדורגלן דייוויד בקהאם, הנחשב לאב הטיפוס של הגבר המטרוסקסואלי. כתבה בניו יורק טיימס שהתפרסמה ב־2003 תחת הכותרת "המטרוסקסואלים יוצאים מהארון" הוסיפה גם היא להבניית המושג. מאז המונח לאינספור רמיזות ודיונים בתוכניות טלוויזיה ובכתבי-עת העוסקים בנושאי פנאי ובידור. תוכנית הטלוויזיה סאות' פארק הקדישה פרק לתופעה. בראשיתו, נועד המונח לתאר שינוי כללי בתפיסת הגבריות של גברים עירוניים סטרייטים, אך מאוחר יותר התרחבה משמעותו וכיום הוא מתייחס לגברים באופן כללי, בלי קשר לנטייה מינית. תקשורת האופנה טיפחה דווקא את הפן הצרכני של המונח, ויצרה את הדימוי של הגבר ההטרוסקסואל הצורך מותגים ומוצרי טיפוח. כך הפך המונח לכלי לקידום צריכת מותגי אופנה ומוצרי טיפוח על ידי גברים הטרוסקסואליים. לירוי שופן, הלאה אנשי מערות, הגבר המטרוסקסואל חוזר!, באתר הארץ, 29 באוגוסט 2018 Mark Simpson, Meet the metrosexual, Salon, ‏2002-07-22 (באנגלית)
האקדח מת מצחוק ½2: מהפח אל הפחד

האקדח מת מצחוק ½2: מהפח אל הפחד (או בקיצור: האקדח מת מצחוק 2; באנגלית: The Naked Gun 2½: The Smell of Fear) הוא סרט קומי משנת 1991, השני בסדרת סרטי "האקדח מת מצחוק" בכיכובם של לזלי נילסן, פריסילה פרסלי, ג'ורג' קנדי ואו. ג'יי. סימפסון. שלושת הסרטים (השניים האחרים הם: "האקדח מת מצחוק: מתוך תיקי מחלק משטרה!" ו"האקדח מת מצחוק ⅓33: העלבון האחרון") מתארים את הרפתקאותיו של הדמות הראשית אותה מגלם נילסן: קצין המשטרה פרנק דרבין. סדרת הסרטים מבוססת על הדמות שיצר נילסן בסדרת הטלוויזיה "מחלק משטרה". בניגוד לסדרת הטלוויזיה ולסרט הראשון בסדרה, אשר היו עבודה משותפת של האחים צוקר, את הסרט הזה ביים לבדו דייוויד צוקר, אשר כתב את התסריט ביחד עם פט פרופט. ג'ים אברהמס וג'רי צוקר שימשו כמפיקים בפועל של הסרט וזכו לקרדיט על כתיבה, למרות שלא היו שותפים לכתיבת התסריט, וזאת בשל שותפותם לכתיבת הסדרה והסרט הקודם, עליהם מבוסס הסרט. כקודמו בסדרה, גם סרט זה הוא קומדיית סלפסטיק מהירת קצב, הכוללת בדיחות רבות הנובעות ממשחקי מילים וכן מהומור ויזואלי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה. הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות. מחלק משטרה האקדח מת מצחוק (סדרת סרטים) האקדח מת מצחוק: מתוך תיקי מחלק משטרה! האקדח מת מצחוק ⅓33: העלבון האחרון "האקדח מת מצחוק ½2: מהפח אל הפחד", במסד הנתונים הקולנועיים IMDb (באנגלית) "האקדח מת מצחוק ½2: מהפח אל הפחד", באתר נטפליקס "האקדח מת מצחוק ½2: מהפח אל הפחד", באתר AllMovie (באנגלית) "האקדח מת מצחוק ½2: מהפח אל הפחד", באתר Rotten Tomatoes (באנגלית) "האקדח מת מצחוק ½2: מהפח אל הפחד", באתר Box Office Mojo (באנגלית) "האקדח מת מצחוק ½2: מהפח אל הפחד", באתר Metacritic (באנגלית) "האקדח מת מצחוק ½2: מהפח אל הפחד", באתר Hulu סרטים (באנגלית) "האקדח מת מצחוק ½2: מהפח אל הפחד", במסד הנתונים הקולנועיים KinoPoisk (ברוסית) האקדח מת מצחוק ½2: מהפח אל הפחד, קדימון הסרט באתר יוטיוב Harper, Hilliard (1988-11-29). "Creators of a TV Flop Get Just Dessert with Naked Gun". The Los Angeles Times. נבדק ב-2010-11-18. "The Naked Gun 2½: The Smell of Fear‎", באתר ביקורות הסרטים Rotten Tomatoes (באנגלית)